نبتدى منين الحكايه

نبتدى منين الحكايه اغنيه مصريه غناها عبد الحليم حافظ


   كلمات 
لو حكينا يا حبيبى .. نبتدى منين الحكايه

احنا قصه حبنا.. ليها اكتر من بدايه

عشنا فيها يا ما عشنا .. شفنا فيها .. يا ما شفنا

لكن مشينا و كملنا .. مشوار الحب ووصلنا

والدنيا ما قدرت تعاندنا .. وتفرق بينا وتبعدنا

تعالى نقول لغيرنا .. انا و انت ازاى قدرنا

نبعد عن اى عذاب .. و نعيش على طول احباب

نحضن فرحتنا سوا .. ونخلى الحب شباب

وقابلنا انا وانت فى مشوارنا .. حاجات كتير جرحت غيرنا

الغيره و ظنونها .. واللى بيجرى منها

فى يوم ما قربت منا .. بعدها حبنا عنها

وقابلنا الحاسدين و شافونا .. ولا هانش عليهم يفوتونا

وقالوا علينا قالوا يا ما قالو .. و هوانا ولا اتغير حاله

و تسافر و اسافر .. و ايام يطول السفر

و قلوبنا بتتقابل .. مع كل طلعه قمر

وان جت خطوتنا تغربنا .. حلاوة الشوق بتقربنا

و منين يجينا الخصام ؟.. ومنين يجينا البعاد

واحنا بين قلوبنا .. كل لحظه ميعاد

تعالا نقول لغيرنا .. انا و انت ازاى قدرنا

نبعد عن اى عذاب .. ونعيش علاطول احباب

نحضن فرحتنا سوا .. ونخلى الحب شباب

وفى لحظه وقفنا و ابتدا خوفنا

و لقينا حوالينا الدنيا ضباب .. وليل وقلب جريح

زى اوراق الشجر وقت الخريف .. رماها الريح

سالنا روحنا ليه .. اكبر من حبنا .. ايه .. ايه

لكن ماطالش الخوف بينا .. و عرفنا و شفنا و حسينا

انت شايف الحب كله عيون .. وهمس لكن انا شايف

احلى كلام عشاق يا حبيبى .. هو كلام الشفايف

انت وانت جنبى فى كل ميعاد .. بيجمعنا بتروح بعيد ويا التنهيد

وانا بشوف لقانا هو اتنين سوا.. دايبين فى لمسه ايد

بتقول لى بخاف نمشى و نبعد .. دا الهوا جبار يلعب بينا

خايف من ايه

فى اجمل ايه .. من حضن يدفينا

بتقول لى شوف القمر ويايا شوف القمر

اللى كل العاشقين .. سهروا الليالى ليه

حلو القمر حلو .. بس احلى من القمر ..

لو نخلى عمرنا يوم ندوق الحب فيه

و اتبدد خوفنا .. من بعد وقوفنا

و بدقه قلوبنا .. عرفنا ايه الدوا

و عشنا الحب خيال .. وحقيقه سوا

 مصادر 
 شوف كمان 

ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:كلمات اغانى